OBRAZLOŽENJE RAZLOGA I CILJEVA KOJI SE ŽELE POSTIĆI DONOŠENJEM PRAVILNIKA
uz Nacrt Pravilnika o provedbi postupaka jednostavne nabave IV. gimnazije „Marko Marulić“ Split

1. Razlozi za donošenje Pravilnika
Donošenje novog Pravilnika o provedbi postupaka jednostavne nabave  IV. gimnazije „Marko Marulić“ Split predlaže se zbog zakonske obveze usklađivanja s izmjenama i dopunama Zakona o javnoj nabavi kojima je izmijenjen pravni okvir provedbe jednostavne nabave. Svi javni naručitelji obvezni su donijeti i prilagoditi svoje opće akte novom pravnom okviru.
Novim zakonskim rješenjima uvode se dodatne obveze i pravila za javne naručitelje, osobito u odnosu na provedbu postupaka jednostavne nabave putem Elektroničkog oglasnika javne nabave Republike Hrvatske (EOJN RH), javnu objavu pojedinih postupaka, pravnu zaštitu gospodarskih subjekata te transparentnost i dokumentiranje postupanja.
S obzirom na opseg i značaj novih zakonskih rješenja, umjesto pojedinačnih izmjena i dopuna postojećeg akta predlaže se donošenje novog Pravilnika kojim će se cjelovito urediti pravila, uvjeti i načini provedbe jednostavne nabave u Školi.
Donošenjem novog Pravilnika potrebno je osobito:
• uskladiti Pravilnik novim odredbama Zakona o javnoj nabavi te pripadajućim direktivama Europske unije;
 • uskladiti Pravilnik s izmijenjenim financijskim pragovima za jednostavnu nabavu (koji se za robu i usluge penju do 50.000 eura, a za radove do 100.00 eura);
• osigurati odgovornije upravljanje sredstvima Škole;
• prilagoditi javnu nabavu novim funkcionalnim modulima Elektroničkog oglasnika javne nabave (EOJN RH);
• uvođenje strožih internih kontrola i preciznijeg definiranja pravila o sprečavanju sukoba interesa;
• otklanjanje proceduralnih nedoumica i praznina koje su primijećene tijekom primjene starih pravilnika.

2. Ciljevi koji se žele postići donošenjem Pravilnika

Donošenjem novog Pravilnika ostvarit će se sljedeći ciljevi:
· [bookmark: _GoBack]veća transparentnost jer se osigurava javna dostupnost podataka i potpuna vidljivost postupaka jednostavne nabave kroz modul EOJN RH.

· standardizacija procesa javne nabave kroz detaljno normiranje elektroničke komunikacije, pregleda i ocjene ponuda te donošenja odluka.

· ispostavom jasnog mehanizma i prava gospodarskih subjekata na podnošenje prigovora te definiranje rokova za odlučivanje jača se pravna zaštita subjekata.

· postiže se ekonomičnost  kroz optimalni omjer cijene i kvalitete kroz jasne kriterije za odabir ponude, poput ekonomski najpovoljnije ponude.

· potiče se tržišno natjecanje jer se omogućava ravnopravni pristup većem broju ponuditelja i lakše dokazivanje jednakovrijednosti.
3. Zaključak
Donošenjem novog Pravilnika o provedbi postupaka jednostavne nabave IV. gimnazija „Marko Marulić“ Split uskladit će svoj Pravilnik s izmjenama i dopunama Zakonom o javnoj nabavi i novim pravilima koja se primjenjuju na jednostavnu nabavu.
Predloženim Pravilnikom stvaraju se pretpostavke za zakonito i ujednačeno provođenje jednostavne nabave, uz odgovarajuću razinu tržišnog natjecanja i pravne sigurnosti.
Donošenjem Pravilnika želi se uspostaviti djelotvoran sustav jednostavne nabave prilagođen novom zakonskim odredbama i  potrebama IV. gimnazije „Marko Marulić“ Split.

